Source: http://docplayer.fi/4549467-Elementtihormin-pystytysohjeet.html
Timestamp: 2018-08-14 13:54:22+00:00
Document Index: 18009931

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Elementtihormin pystytysohjeet - PDF
Download "Elementtihormin pystytysohjeet"
1 Elementtihormin pystytysohjeet TONA savuhormistot Yrjönalhontie 13, Lieto Puh Fax (02)
2 Sisällys 1 Yleistä Hormin tekniset tiedot Hormin sijoitus Hormin perustus Hormin raudoitus Tärkeää Hormiharkon ja hormiputken työstö Hormin alaosan muuraus ja alaliitoksen asennus Takan päältä lähtevä hormin asennus Suoran hormiosan muuraus Yläliitoselementin asennus Savupellin asennus Piipun raudoitus Sadehatun kiinnitys Liitteet
3 1 Yleistä 1.1 Hormin tekniset tiedot Piippu on rakenteeltaan kolmekerroksinen: Sisäosa on keraaminen, jonka ympärillä on mineraalivillaeriste ja niitä ympäröi kevytsoraharkko. Suojaetäisyys palava-aineisiin materiaaleihin on 30 mm ilmaväli ja läpivienneissä 30 mm eristys palava-aineisiin materiaaleihin. Käytettävät laastit Harkko: Muurauslaasti M100/600 tai Harkkolaasti M100/500 Hormiputki: Tulenkestävä muurauslaasti. Tulenkestävä muurauslaasti toimitetaan 500 ml tuubeissa (valmismassa) tai jauheena, jonka sekoitussuhde on 7(jauhetta):1(vettä). Lisää pieni määrä vettä kerrallaan tulenkestävän laastin sekaan, ettei laastista tule liian juoksevaa. Muurauksessa voidaan myös käyttää muita tulenkestäviä muurauslaasteja, esim. Weber Vetonit ML TULI. HUOM! Säilytä valmismassa 500 ml tuubit lämpimässä. 1.2 Hormin sijoitus Paras horminpaikka on mahdollisimman lähellä katonharjaa, jolloin veto-ominaisuudet ovat hyvät, eikä vesikaton yläpuolelle jatkuva osuus tulisi pitkäksi. Normaalisti horminharjan tulee ulottua minimissään 80 cm katon pinnoitteen yläpuolelle. Tarkemmat määräykset hormin sijainnista löydät Suomen rakentamismääräyskokoelman osasta E3, Pienten savupiippujen rakenteet ja paloturvallisuus, määräykset ja ohjeet Osaltaan sijaintiin vaikuttaa myös välipohjan rakenteet, joihin on jätettävä suojaetäisyys, minimissään 30 mm. Myös hormin puhdistus on otettava huomioon hormin paikkaa mietittäessä. Jos nuohous ei onnistu tulisijan kautta, on hormi varustettava nuohousluukulla, jonka edessä on oltava 600 mm tyhjää tilaa nuohoukselle. 1.3 Hormin perustus Hormi tulee aina muurata liikkumattomalle ja palamattomalle alustalle, joka on perustettu kestämään sekä piipun että tulisijan paino. Hormi tuetaan vielä kattorakenteisiin, jotta saavutetaan riittävä vakavuus. Tuennassa pitää käyttää riittävän lujia materiaaleja. 1.4 Hormin raudoitus Hormin rakennetta on hyvä vahvistaa raudoittamalla piippu harkkojen rei istä. Raudoitusta tarvitaan, kun piippu jatkuu yli 120 cm vesikaton yläpuolelle. Tällöin hormi on raudoitettava yläpäästään minimissään 75 cm vesikaton alapuolelle 8 mm harjateräksellä. piipusta tehdään ns. vapaasti seisova. Tällöin hormi on ankkuroitava perustuksiin ja raudoitettava kokonaispituudeltaan. 1.5 Tärkeää Mittaa piipun paikka vielä tarkasti ennen muurauksen aloittamista. Tarkasta samalla vaadittavat suojaetäisyydet palaviin materiaaleihin ja niiden toteutuminen. Varmista hormiliitoksen korkeus, sillä liitoskorkeuden muuttaminen on hankalaa jälkikäteen. Lue tämä ohje liitteineen kokonaan vaihe vaiheelta kertaalleen läpi ennen muuraustöiden aloittamista. 2
4 2 Hormiharkon ja hormiputken työstö Hormiharkko: Tee aukot kulmahiomakoneella. Pyöreää reikää tehdessäsi voit käyttää porakonetta, mutta älä käytä iskuominaisuutta. Voit katkaista harkon joko kulmahiomakoneella tai kovametalliteräisellä sahalla. Hormiputki: Tee aukot joko kulmahiomakoneella tai poraamalla kovametalliporalla ilman iskua. Huomioitavaa asennuksessa: Asennustyö helpottuu, kun putkessa oleva muhvi painuu villan sisälle. Muhvin jäädessä villan yläpuolelle seuraava villaväli kaventuu muhvin verran, jolloin seuraavan villan asennus paikalleen hankaloituu. Esim. putki- /villajakoon voidaan vaikuttaa lyhentämällä putkea ja lyhennetty osa voidaan käyttää ylimpänä. 3 Hormin alaosan muuraus ja alaliitoksen asennus 1. Leikkaa hormiharkkoon tarvittava aukko alaliittymää varten. Liitosaukon koko = liitoselementin ulkomitat mm. Tarvittaessa työstä myös nuohousluukun aukko haluamallesi pinnalle. Ota kuitenkin huomioon, että normaali nuohousluukku tulee asentaa hormin sivulle, ei taakse. Aukon koko = nuohousluukun liitosputken ulkomitta. Sijoita nuohousluukku mm korkeammalle kuin hormin pohja, kuitenkin vähintään 50 mm palava-aineisen lattian yläpuolelle. Nuohousluukun paikkaa valitessasi muista luukun eteen vähintään varattava tila, 600 mm. 2. Leikkaa myös hormiputkeen mahdolliselle nuohousluukulle vaadittava aukko. 3. Aloita muuraus levittämällä koko harkon alueelle noin 15 mm paksu kerros muurauslaastia. Paina ensimmäinen harkkoelementti laastiin paikalleen, jonka jälkeen tarkasta harkon ja pohjalevyn suoruus esimerkiksi vatupassin avulla. Tarkasta tässä vaiheessa vielä alaliitoksen oikea korkeus asettamalla liitoselementti paikalleen hetkeksi. Liitoselementin suorakaideosan tulisi jäädä vähintään 10 mm irti hormiharkosta. 4. Taivuta villalevy urat sisäänpäin käännettynä harkon sisälle ja paina villa pohjaan asti. Levitä tulenkestävää laastia liitoselementin alapäähän (voit myös kastaa liitoselementin pohjan suoraan laastiin) 3
5 ja aseta liitoselementti paikalleen. Laita muurauslaastia putken sisälle pohjaan n. 3-4 cm. Leikkaa seuraavaksi villaan viillot hormiliitoksen yläreunan tasalle, jotta villa taipuu hormiputken ympärille. Leikkaa myös mahdollisen nuohousluukun aukko villaan. 5. Sovita nuohousluukun liitosputki paikoilleen ja tiivistä liitosputken kehys hormiputkeen tulilaastilla. Liitä liitosputki harkkoon muurauslaastilla. 6. Leikkaa kulmahiomakoneella toiseen harkkoon liitoselementin vaatima aukko. Muista jättää vähintään 10 mm väli harkon ja liitososan välille. Liian pieni rako saattaa rikkoa hormin. 7. Levitä muurauslaasti harkon päälle. Varo tukkimasta villan ja harkon välisiä tuuletusreikiä. 8. Aseta työstetty harkko laastin päälle ja tarkasta jälleen pysty- ja vaakasuoruus vatupassilla. Käytä asennuksen edetessä tarvittaessa ohjurilautaa. Täydennä liitoselementtiä varten leikattu hormin aukko villalla. 4
6 4 Takan päältä lähtevä hormin asennus 1. Aloita muuraus levittämällä takan päälle hormiharkon paikalle muurauslaastia. Paina ensimmäinen harkkoelementti laastiin paikalleen, jonka jälkeen tarkasta harkon suoruus esimerkiksi vatupassin avulla. 2. Leikkaa putkihormi harkon mittaiseksi, jonka jälkeen kasta putkihormin pohja tulenkestävään laastiin ja aseta hormiliitosadapteria vasten omalle paikalleen. Pyyhi tarvittaessa ylipursunneet tulilaastit pois hormin sisäpinnalta. Leikkaa ympärille tuleva villa myös harkon mittaiseksi. Varo tukkimasta villan ja harkon välisiä tuuletusreikiä. 3. Asenna savupelti, ks. kohta 7 Savupellin asennus. 4. Asenna suora hormiosuus, ks. kohta 5 Suoran hormiosa muuraus 5 Suoran hormiosan muuraus 1. Levitä uusi kerros muurauslaastia ylimmän harkon päälle varoen tuuletusreikiä ja aseta seuraava harkko. Tarkasta suoruus. 2. Levitä laasti ylimmän harkon päälle ja aseta uusi harkko. Tarkasta suoruus. 3. Leikkaa kulmahiomakoneella noin 100 mm kappale seuraavaksi asennettavasta hormiputkesta, jotta seuraavaksi asennettavan villan ylin osa jäisi korkeammalle kuin ko. hormiputken yläosa. Säästä 100 mm leikattu kappale myöhempää käyttöä varten. 5
7 4. Taivuta villalevy urat sisäänpäin käännettynä harkkojen sisälle ja paina villa jo asennettua villaa vasten. Levitä tämän jälkeen jo asennetun hormiputken naarasliitokseen tulilaastia ja paina seuraava hormiputki paikalleen. Pyyhi tulilaastipurseet putken sisäpinnalta. 5. Toista vaihetta 5 (poislukien kohta 5.3), kunnes haluat asentaa savupellin. Katso kohta 7 Savupellin asennus. 6. Piipun ylin harkko asennetaan siten, että kulmareikien suuremmat päät osoittavat ylöspäin. Tämä mahdollistaa kiinnityskumien asentamisen reikiin. Villa tulee jättää noin 40 mm harkon yläpintaa alemmas ja sisäputki tulee katkaista siten, että se ulottuu noin 20 mm harkon yläpinnan yläpuolelle. Asenna kohdassa 3.3 leikattu 100 mm kappale viimeiseksi kappaleeksi hormiputkeen. 6 Yläliitoselementin asennus 1. Sovita hormiliitososaa paikalleen ilman laastia. Mittaa hormiliitoksen korkeus. Mahdollinen korkeuden säätö tehdään lyhentämällä alempaa putkihormielementtiä. Kun hormiliitos on oikealla korkeudella, leikkaa villaan elementin vaatimat muodot. 2. Mittaa harkkoon porattavat mitat. Huomioi villaväli ja laastisauma, min mm. Koloa liitoksen yläpuolinen harkko samoin. 3. Muuraa liitoksen alapuolinen harkko, aseta villa ja muuraa liitosputki. Suojaa liitosputki villalla, jotta seuraava muurauslaastikerros ei pääse liitoksen ympärille. 4. Muuraa liitoksen yläpuolinen harkko ja tarkasta, ettei liitosputki pääse kosketuksiin harkon kanssa. 6
8 7 Savupellin asennus 1. Asenna savupelti haluamaasi korkeuteen. Savupellin asennus on helpointa tehdä harkkojen saumakohtaan. Mikäli sisäpiipun sauma ei ole harkon yläpinnan tasolla, tulee seuraavaksi asennettava hormiputki katkaista siten, että putken ja harkon yläpinnat ovat samalla tasolla. Savupelti tulee asentaa palovillakaista ylöspäin. Savupelti kiinnitetään sisäputkeen tulenkestävällä laastilla. Tee villavuorauksesta mahdollisimman tiivis. 2. Tee seuraavaan harkkoon sopiva aukko savupellille. Sopiva aukon koko = noin 10 mm syvä ja hieman savupeltiä leveämpi. Harkkoa muuratessa on varmistettava, ettei pellin päälle jää laastia. Noudata savupeltipakkauksen mukana tulevia asennusohjeita. 8 Piipun raudoitus Raudoituksessa käytetään juotosbetonia ja 8-10 mm harjaterästä. Jos piippu tullaan raudoittamaan vain yläpäästään, on kulmissa olevat raudoitusreiät tukittava esimerkiksi villalla ja laastilla siltä korkeudelta, jolta raudoituksen halutaan alkavan. Kerrallaan raudoitettava matka on riippuvainen juotosbetonin ominaisuuksista. Heiluta rautoja juottaessa, jotta valusta tulee mahdollisimman vahva. Raudoitus kannattaa lopettaa ylimmän harkon puolen välin jälkeen tai jätettävä auki yläpäästään vähintään 50 mm, jotta piipunhattu voidaan kiinnittää. 9 Sadehatun kiinnitys Paina sadehatun mukana tulevat muovikiinnikkeet harkon kulmareikiin. HUOM! Reiät ovat kartioita, joka on huomioitava viimeisen harkon asennuksessa. Tarvittaessa pienennä muovikiinnikkeitä, esim. puukolla. Tarkemmat asennusohjeet toimitetaan piipunhatun mukana. 7
9 10 Liitteet 8
CHIMFIX. Asennusopas
CHIMFIX Asennusopas Työvälineet painolla varustettu naru hormin mittaukseen metrimitta muurauskauha astia muurauslaastille rautasaha kulmahiomakone taskulamppu iskuporakone betoni- ja metalliporanteriä
maxette asennusohje tammikuu 2000 2 Elementtikaavio Hormiliitos päältä HLP Hormiliitos takaa HLT Lämminilmasäleiköt (2kpl) Lämpökammio (M5-M9) Koristeventtiili Kulmapelti Liekinohjauspelti savupelti Muurauskehys
IKI-Harkkohormin asennusohje
IKI-Harkkohormin asennusohje Tu r v a l l i n e n v a l i n t a : w w w. u u n i s e p a t. f i 2 I K I - k e r a a m i n e n h a r k k o h o r m i IKI-keraaminen harkkohormi IKI-keraaminen harkkohormi
15.2.2008. Korvaa esitteen 7 10/15.2.2007. Leca-hormit. varma ja turvallinen valinta. www.maxit.fi
Leca-hormit varma ja turvallinen valinta 7 10 15.2.2008 Korvaa esitteen 7 10/15.2.2007 www.maxit.fi Leca-hormi on helppo ja vetävä ratkaisu maxitin kehittämät rakennusmateriaalit ja niiden tarjoamat kokonaisratkaisut
IKI-HARKKOHORMIN ASENNUSOHJE. Suomen kauneimmat varaavat takat / uunisepat.fi
IKI-HARKKOHORMIN ASENNUSOHJE Suomen kauneimmat varaavat takat / uunisepat.fi IKI-KERAAMINEN HARKKOHORMI IKI-keraaminen harkkohormi on moderni hormiratkaisu, joka on helppo ja nopea asentaa. IKI-hormi on
SCHIEDEL TERASSITAKKA. Asennusohjeet
SCHIEDEL TERASSITAKKA Asennusohjeet SISÄLTÖ Tekniset tiedot ja mitoitus Tekniset tiedot 3 Terassitakka KingFire M 4 Terassitakka KingFire XL 4 Schiedel Isokern -valmispiiput 5 Terassitakan ja piipun asentaminen
KingFire TERASSITAKKA. Asennusohjeet
KingFire TERASSITAKKA Asennusohjeet SISÄLTÖ Mitat ja tekniset tiedot: Tekniset tiedot Terassitakka KingFire M pakkaus-/osaluettelo 4 Terassitakka KingFire XL pakkaus-/osaluettelo 4 Valmispiippu Isokern
Suunnittelu-, asennus- ja käyttöohje
Suunnittelu-, asennus- ja käyttöohje Aito valmispiippu 1 Suunnittelu-, asennusja käyttöohje Sisällysluettelo 1 Suunnittelu... 3 1.1 Yleistä...3 1.2 Hormin rakenne...3 1.3 Tekniset tiedot...4 1.4 Hormityypin
Classic harkkohormit Suunnittelu- ja asennusohjeet (2013, v1)
Classic harkkohormit Suunnittelu- ja asennusohjeet (2013, v1) Classic harkkohormit sopivat monenlaisille tulisijoille; takoille, uuneille, kiukaille, saunan padoille, kaminoille, lämmityskattiloille, jne.